เรื่องร้องเรียน: มีการเปิดอู่ซ่อมรถในหมู่บ้านซึ่งเป็นที่พักอาศัย มีทั้งควันดำและน้ำมันเครื่องที่ปล่อยสู่สาธารณะเคยแจ้งไปหลายรอบแล้วและมีหน่วยงานรัฐเข้ามาดำเนินการ แต่ก็ยังมีการดำเนินการเปิดอู่ซ่อมรถ
การดำเนินการของเจ้าหน้าที่: สำนักงานเขตหนองจอก ขอแจ้งให้ทราบว่ากรณีร้องเรียนดังกล่าวเคยมีการร้องเรียนมาก่อนหน้านี้ ซึ่งฝ่ายสิ่งแวดล้อมและสุขาภิบาลได้ดำเนินการตามอำนาจหน้าที่แล้ว และสถานีตำรวจนครบาลหนองจอกได้แจ้งผลการดำเนินคดีอาญาตามหนังสือที่ ตช.0015.(บก.น.3)/13)/1454 ลงวันที่ 9 พฤษภาคม 2566 ความว่าศาลอาญามีนบุรีพิพากษาปรับ 5,000(รายละเอียดดังแนบ) และเนื่องจากผู้ถูกร้องเรียนยังคงมีการประกอบกิจการและยังมีผู้ได้รับผลกระทบ ฝ่ายสิ่งแวดล้อมและสุขาภิบาลจึงได้ออกแบบตรวจแนะนำ ตามพระราชบัญญัติการสาธารณสุข พ.ศ.2535 เล่มที่ 2 เลขที่12/2566 ลงวันที่ 18 พฤษภาคม 2566 ให้หยุดประกอบกิจการจนกว่าจะได้รับอนุญาตจากเจ้าพนักงานท้องถิ่น และจากการติดตามผลพบว่าผู้ถูกร้องเรียนไม่ปฏิบัติตามคำแนะนำ และฝ่ายสิ่งแวดล้อมได้ดำเนินการตามอำนาจหน้าที่แล้ว ฝ่ายสิ่งแวดล้อมฯจึงได้พิจารณาประสานฝ่ายเทศกิจดำเนินการตามกฎหมายต่อไป ตามหนังสือที่ กท 5404/376 ลงวันที่24 พฤษภาคม 2566 ซึ่งอำนาจหน้าที่ต่อไปจะเป็นของฝ่ายเทศกิจและตำรวจ ดำเนินการต่อไป
ความเห็นของผู้แจ้ง: ขอบคุณเจ้าหน้าที่ ที่ทำงานเพื่อประชาชน แต่หลังจากนี้ถ้ามีการดำเนินการซ่อมอีกจะแจ้งไปใหม่ครับ
พื้นที่: แขวงกระทุ่มราย เขตหนองจอก กรุงเทพมหานคร